cyanic-selkie/wikianc huggingface dataset:
अमृता प्रीतम
प्रारम्भिक जीवन
अमृता प्रीतमको जन्म जन्म 31 अगस्त, 1919 मा भएको थियो । अमृता एक कवयित्री थिइन् र उनका कविताहरु भावना, प्रेम र संवेदनाहरूले भरिएका हुन्थे ।
शिक्षा एवम् कार्यजीवन
अमृताको बाल्यकाल लाहौरमा बित्यो र शिक्षाा पनि वही नै सम्पन्न भयो ।
साहित्यिक यात्रा
अमृता प्रीतम लेखनयात्रा पंजाबी भाषाबाट शुरुवात गरिन् र किशोरावस्थाबाटै कविता, कथा र निबंध लेख्न शुरु गरिन् । अमृता जब ११ वर्षकी थिइन् त्यही समयमा नै उनी आमाको निधन भयो जसले गर्दा घरको जिम्मेवारी उनको काँधमा आइपर्‍यो । उनी ती कम साहित्यकारहरुमध्ये हुन् जसको पहिलो सङ्कलन १६ वर्षको उमेरमा प्रकाशित भएको थियो । फेरि १९४७ साल भारत-पाकिस्तान विभाजनको समय आयो, उनीले विभाजनको पीडा सहनुपर्‍यो, र त्यो पीडालाई उनले धेरै नजीकबाट महसुस गरेकी थिईन्, उनका केही कथाहरूमा त्यो पीडा महसूस गर्न सकिन्छ । विभाजनको समयमा उनका परिवार भारतको दिल्लीमा आएर बस्यो । अब उनले पंजाबीको साथ-साथ हिन्दीमा पनि लेख्न शुरु गरिन् ।
व्यक्तिगत जीवन
अमृताको ६ वर्षको उमेरमै विवाहको लागि कुरा छिनिएको थियो र ११ वर्षकै सानै उमेरमा उनकी आमाले उन्लाई छोडिन् । उनी १६ वर्षकी हुँदा नै उनले आफ्नो पहिलो पुस्तक पुरा गरिन् र १६ वर्षकै उमेरमा उनको विवाह प्रीतम सिंह सँग भयो जो एक सम्पादक पनि थिए । अमृता बेहद भावुक थिइन्, तर त्यत्तिकै सुन्दरताका साथ उनलाई आफ्नो भावना र सम्बन्धको बीच सामंजस्य मिलाउन आउँथ्यो । आजीवन उनले साहिरसँग प्रेम गरिन् । दुइ छोराछोरीकी आमा पनि भइन् । साहिरसँगको प्रेम मनमा भएका कारण वैवाहिक जीवनबाट बाहिर निस्कन फैसला लिइन र फेरि साहिरले पनि उनको साथ छोडे तर पनि सम्मानका साथ त्यो सम्बन्धबाट उनी अलग भइन् । उनको प्रीतम सिंहसँगको वैवाहिक जीवन सन् १९६० मा तलाकका साथ टुट्यो ।
‍साहिर प्रेम
अमृता साहिर लुधियानवीलाई अथाह प्रेम गर्थिन् । साहिर लाहौरमा उनको घर आइरहन्थे । भेटमा उनीहरू घणटौंसम्म चुपचाप बस्दथे । साहिरलाई सिगरेट पिउने आदत थियो, उनी एक के बाद एक लगातार सिगरेट पिउने गर्दथे । उनी हिंडेपछि सिगरेटको ठूटोलाई साहिरको ‌ओंठको निशानलाई महशुस गर्नका लागि अमृता पुनः पिउने गर्थिन् । यसैगरी अमृतालाई सिगरेट पिउने लत साहिरबाट लागेको थियो, जुन आजीवन कायम रह्यो । सारा जीवनर अमृताले साहिरलाई भुल्न सकिनन् । साहिर पनि उनलाई प्रेम गर्दथे र दुवै एक अर्कालाई चिट्ठी लेख्ने गर्दथे । पछि साहिर मुम्बइ गए तर पनि उनीहरूको प्रेम कायमै रह्यो । अमृतादेखि टाढा भएकै कारण साहिरको जीवनमा सुधा मल्होत्रा आएकी थिइन् भन्ने गरिन्छ । यद्यपि दुवैको दिलमा एक अर्काको लागि प्रेम खतम भएको भने थिएन । अमृताले साहिरले पिएका सिगरेटको ठूटोहरु संभालेर राखेकी थिइन् भने साहिरले पनि अमृता पिएको चियाको कप संभालेर राखेका थिए भन्ने गरिन्छ । साहिरले अमृताले पिएको चियाको कप वर्षौंसम्म नधोइ राखेका थिए । तर पछि दुवै अलग भए । भनिन्छ, प्रेममा अमृता जत्तिको समर्पण साहिरको प्रेममा थिएन । कोही कोही ता यतिसम्म भन्ने गर्थे कि उनको प्रेम एकतर्फी थियो ।
इमरोजसंगको सम्बन्ध
अमृता स्वतन्त्रता विचार भएका आम युवतीहरुका लागि एक रोल मोडल थिइन् । यद्यपि स्वतन्त्रता भन्नाले उनका लागि भावनात्मक स्वतन्त्रता र सामाजिक स्वतन्त्रता थियो । आज पनि समाजमा लिव-इन स्वीकार्य छैन तर पनि त्यो जमानामा पनि अमृता इमरोजसंग लिव-इनमा रहिन् । तर त्यो सम्बन्धमा सम्मान र समर्पण थियो । उनलाई जीवनको आखिरी समयमा सच्चा प्रेम इमरोजको रूपमा पाइन् । तर उनको जीवनको उतर-चढावलाई उनको आत्मकथा को रूपमा लेखियो, खुशवंत सिंहको सुझावमा उनको जीवनीलाई रशीदी टिकट नाम दिइयो ।
अमृताको जीवनमा इमरोज निकै ढिलो आए । कहिलेकाहीं अमृता इमरोजसँग गुनासो गर्ने गर्थिन र सोध्ने गर्थिन्, 'तिमीले मलाई मेरो जिन्दगीको साँझमा किन भेट्यौ, यदि भेट्नु नै थियो भने दिनमा भेट्नुपर्थ्यो' । दुबैले एक साथ बस्ने फैसला गरे र पहिलो दिनदेखि नै दुबै एकै छानोमा अलग-अलग कोठामा बस्न थाले । जब इमरोजले अमृतासङ्ग बस्ने चाहना व्यक्त गरे तब उनले भनिन् सारा संसार घुमेर आउ र फेरि पनि तिमी सङ्गै बस्ने चाहन्छौ भने पनि म यहीं ठाउँमा तिम्रो इन्तजार गरिराखेको हुनेछु । भनिन्छ, तब कोठाको सात चक्कर लगाएपछि इमरोजले भने कि सारा दुनिया घुमे, म अझै पनि तिम्रो साथमै बस्ने चाहना छ ।
जब अमृता रातीको समयामा शान्तिसङ्ग लेख्ने गर्थिन् तब इमरोज सुस्तरी चियाको कप राखेर जान्थे । यो क्रम चालीस पचास वर्षसम्म चल्यो । जब इमरोज उनलाई स्कूटरमा कतै लैजान्थे अमृताको औंलाहरु हमेशा इमरोजको पीठमा केही केही लेखिरहन्थे । र यो कुरा इमरोजलाई पनि थाहा थियो कि लेखेको शब्द साहिर नै हो भनेर । जब उनलाई राज्यसभाको लाथि मनोनीत गरियो, हरेक दिन इमरोज उनीसङ्ग संसद भवन जान्थे र बाहिर बसेर घण्टौंसम्म अमृता नआाउन्जेलसम्म पर्खिराखेका हुन्थे । अक्सर मानिसहरु सम्झन्थे कि इमरोज अमृताका ड्राइभर हुन् । यति मात्र नभई इमरोजले अमृताका लागि आफ्नो करियरको साथ पनि सम्झौता गरे । उनलाई केही राम्रा अफर आए तर उनले अमृताको साथ रहनका लागि त्यसलाइ पनि त्यागिदिए । गुरुदत्तले इमरोजलाई मनमुताबिक शर्त अनुसार काम गर्न अफर गरेका थिए तर अमृतालाई लाग्यो कि उनले पनि साहिरले झै छाडेर नजाउन् त्यसैले उनले नजाने फैसला गरे ।
मृत्यु
जीवनको अन्तिम समयमा उनलाई हिंड्न डुल्न काफी तकलीफ हुन्थ्यो । त्यो समयमा उनलाई खाना खुवाउन, नुहाउन, घुमाउन जस्तो सम्पूर्ण दैनिक कार्य इमरोजले गर्ने गर्थे । बीमारीको लामो समयपछि अमृता प्रीतमले ३१ अक्टुबर, २००५ मा आफ्नो प्राण त्यागिन् । तर इमरोज भन्ने गर्थे कि अमृता उनलाई छाडेर जान सक्दिनन्, अझै पनि अमृता उनीसङ्गै छन् । उनका कविता, कथा, नज्म र संस्मरणहरु सदैव मानिसहरुका बीच हुनेछन् र उनका साहित्यहरूले मार्गदशर्न गरिरहनेछन् । अमृता प्रीतम जस्तो साहित्यकार सँधै पैदा हुँदैनन्, उनको मृत्युसङ्गै एक युगको अन्त्य भएको छ ।
पुरस्कार
अमृतालाई राष्ट्रिय र अन्तर्राष्ट्रय पुरस्कारद्वारा सम्मानित गरियो, जस्मध्ये केही प्रमुख छन् १९५६ मा साहित्य अकादमी पुरस्कार, १९५८ मा पंजाब सरकारका भाषा विभाग द्वारा दिइएको पुरस्कार, १९८८ मा बल्गारिया वैरोव पुरस्कार; (अन्तर्राष्ट्रीय) र १९८२ मा भारतको सर्वोच्च साहित्यिक पुरस्कार ज्ञानपीठ पुरस्कार । उनी पहिलो महिला थिइन् साहित्य अकादमी पुरस्कार पाउने र साथ साथै उनी पहिलो पंजाबी महिला पनि थिइन जो १९६९ मा पद्मश्री सम्मान द्वारा सम्मानित पनि भइन् ।
लिम्पियाधुरा
लिम्पियाधुरा नेपालको पश्चिमोत्तर क्षेत्रको अन्तिम सिमाना विन्दु हो, जहाँ नेपाल र भारतको सिमाना छुट्याउने महाकाली नदीको सबैभन्दा ठूलो जलाधार छ । महाकालीका मुख्य योगदानकर्ता नदीहरुमध्ये काली नदी (स्थानीय बोलीमा कुटी याङ्दी) लिम्पियाधुराबाटै उत्पत्ति हुन्छ ।
विवाद
यद्यपि, भारतले लिम्पियाधुराबाट करिब ३० किलोमिटर पूर्व कालापानीमा सीमा सुरक्षा फौज इन्डो टिबेटन बोर्डर पुलिसको शिविर राखेर त्यहीँसम्मको भूमिलाई आफ्नो दाबी गरिरहेको छ । त्यसलाई नेपालले भारतको गलत दाबी भन्दै अतिक्रमणको संज्ञा दिएको छ । नेपालले सुगौली सन्धि अनुसार महाकालीको उत्पत्ति विन्दु लिम्पियाधुरा भएकाले त्यसैलाई चीन, भारत र नेपालको त्रिदेशीय सीमाविन्दु मान्नुपर्ने दाबी गर्दै आएको छ । कालापानीदेखि लिम्पियाधुरासम्मका तीन गाउँ कुटी, नाबी र गुञ्जीको जनगणना, मालपोत अभिलेख तथा अन्य ऐतिहासिक प्रामाण र दस्तावेजका छलफल गर्न तयार रहेको नेपालको अडान छ । नेपालसँग सुगौली सन्धि गर्ने पक्ष तत्कालीन ब्रिटिस इन्डियाको नापी विभागले जारी गरेका नक्साहरूमा लिम्पियाधुरालाई नै महाकाली नदीको उत्पत्तिस्थल तथा नेपाल-भारतको अन्तिम सिमाना कायम गरिएको छ र त्यसमा नेपालले पनि सहमति जनाएको छ ।
भारतमा हिन्दु धर्म
हिन्दू धर्म भारतको सबैभन्दा ठूलो धर्म हो। सन् २०११को भारतको जनगणना अनुसार ९६ करोड ६३ लाख (७९.८%) मानिसहरूले आफुलाई हिन्दू धर्मावलम्बी भएको पहिचान गराएका थिए। विश्वमा बसोबास गर्ने हिन्दू जनसङ्ख्याको ९४% हिन्दूहरू भारतमा रहेका छन्, तसर्थ भारतलाई विश्वको सबैभन्दा ठूलो हिन्दू राष्ट्र कायम गरिएको छ।
भार्गवी राव
भार्गवी प्रभन्जन राव (१४ अगस्ट १९४४ – २३ मे २००८) तेलगु भाषाकी एक प्रख्यात अनुवादक थिइन्। उनले १९९५ मा साहित्य अकादमी पुरस्कार प्राप्त गरेकी थिइन्। आफ्नु जीवनकालमा उनी सक्रिय रूपबाट लेखक र नाटककार गिरीश कर्नाडको विभिन्न कार्यहरूको अनुवादमा सहभागी भइरहिन्। उनको सृजन कर्म अन्तर्गत प्रकाशित नूरेला पान्टा उनको सर्वाधिक चर्चित कृतिहरूमा एक हो, जुन बीसौ सताब्दीको महिला लेखिकाहरूको छोटो कथाहरूको तेलगु भाषामा एक सङ्कलन हो।
ओलम्पिकमा व्याक्तिगत पदक तालिका
ओलम्पिक खेलहरूमा सर्वाधिक धेरै पदक जित्ने खेलाडीहरू:-
रुपन्देही ४ (निर्वाचन क्षेत्र)
सम्मिलित क्षेत्रहरू
रुपन्देही ४ मा सम्मरीमाई गाउँपालिका, मर्चवारी गाउँपालिका, कोटहीमाई गाउँपालिका, मायादेवी गाउँपालिकाको २–६ वडा, सियारी गाउँपालिकाको वडा ४ र ५ र लुम्बिनी सांस्कृतिक नगरपालिकाको वडा २, १२ र १३ समेटिएको छ।
भरतपुर गोल्डकप
भरतपुर गोल्डकप'' नेपालको चितवन जिल्लामा आयोजना हुने एक राष्ट्रिय स्तरको फुटबल प्रतियोगिता हो। यस प्रतियोगिता वि.स. २०७६ सालबाट सुरु भएको थियो।
बाह्य सुत्रहरू
श्रेणी :भरतपुर गोल्डकप श्रेणी :नेपाली फुटबल प्रतियोगिताहरू
बिक्स (वेबसाइट)
बिक्स एक वेब सेवा हो जुन यसको अनलाइन प्रतिस्पर्धाको लागि सबैभन्दा राम्रो रूपमा चिनिन्छ। साइटले प्रतिस्पर्धाको सृजनाको लागि स्वयम्-सेवा उपकरणहरूको प्रदान गरेको थियो। प्रयोगकर्ताले प्रतिस्पर्धाको सृजना गरे पछि, अन्य सदस्यहरू उक्त प्रतियोगितामा प्रवेश गर्न र ती प्रतियोगिताको नतीजामा मतदान गर्न सक्दछन्। कम्पनीको प्रधान कार्यालय संयुक्त राज्य अमेरिकाको प्रमुख व्यापारी केन्द्रहरू मध्येको एक क्यालिफोर्नियामा अवस्थित छ।
कम्पनी फेब्रुअरी २००६ मा स्थापित भएको थियो र यसले ट्रिनिटी भेञ्चर्स र सटर हिल भेञ्चर्सबाट उद्यम कोष प्राप्त गरेको थियो। वेबसाइटलाई आधिकारिक रूपमा जुलाई २००६ मा सुरूवात गरिएको थियो। एक वेबमा आधारित श्रव्य दृश्य रेकर्डरले प्रतियोगिताको प्रविष्टि सृजना गर्नका लागि प्रयोगकर्ताको गीत बिनाको सङ्गीत प्रदर्शनलाई समायोजन गर्दछन्। यसले उद्योग विशेषज्ञहरूद्वारा प्रशंसा प्राप्त गरेको थियो। केही महिना भित्र साइटले श्रव्य, सङ्गीत, श्रव्य दृश्य, तस्वीर र पाठको लागि प्रतियोगिताको सञ्चालन गरेको थियो। सन् २००७ मा, साइटले एक दिनमा १,००,००० सम्म मत पुगेको थियो। प्रयोगकर्ताहरूले औसतमा प्रति भ्रमण २५ पटक मतदान गरेका थिए।
बिक्सका प्रमुख प्रतिस्पर्धीहरूमा सिङ्सट (हाल निष्क्रिय) र वर्थ१००० हुन् ।
इतिहास
बिक्सलाई बाइट पत्रिकाद्वारा प्रायोजित गरिएको थियो जसको अर्थ बिक्स = बाइट इन्फरमेसन एक्सचेञ्ज हो। यो लोकप्रिय हुनु अघि सामाजिक सञ्जाल साइटको रूपमा रहेको थियो। सन् २००१ मा पत्रिकाले प्रकाशन रोके पछि वेबसाइट छोटो समयको लागि सञ्चालनमा रहेको थियो जसका कारण यसलाई उक्त वर्षको जुलाईमा जारी गरिएको थियो तर यसलाई अगष्टमा जारी गरिएको थिएन।
याहु!को अधिग्रहण
याहु!ले १६ नोभेम्बर २००६ मा बिक्सको अधिग्रहण गरेको थियो। कम्पनीलाई मार्च २००७ मा सहर पालो अल्टोबाट याहूको प्रधान कार्यालयमा सारिएको थियो। बिक्सले संयुक्त ग्राहकहरूको लागि प्रतियोगिता चलाएर राजस्व आर्जन गरेको थियो। बिक्सलाई याहु!ले ३० जून २००९ द्वारा बन्द गरिदिएको थियो।
फ्लाइन प्रभाव
फ्लाइन प्रभाव बौद्धिक क्षमताको मापनको लागि २०औँ शताब्दीमा विश्वको धेरै भागहरूमा गरिएको परीक्षण प्राप्ताङ्कहरूमा समयसँगै वृद्धि देखिदा, त्यस वृद्धिलाई अध्यन गर्न बनाइएको एक चलन हो। यो प्रभावले समयसँगै बौद्धिक क्षमता बढ्छ भन्ने धारणा अगाडि सार्छ।
जब नयाँ पुस्ताहरुले पुराना परीक्षणहरू लिन्छन्, प्रायः सबै मामिलाहरूमा तिनीहरूले पुरानो औसत प्राप्ताङ्कभन्दा बढी प्राप्ताङ्क प्राप्त गर्ने गर्छन्।
रुपन्देही ५ (निर्वाचन क्षेत्र)
रुपन्देही ५ नेपालको रुपन्देही जिल्लाको तीन संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
रुपन्देही ५ मा कञ्चन गाउँपालिका, गैडहवा गाउँपालिका, सैनामैना नगरपालिकाको ५–११ वडा, शुद्धोधन गाउँपालिकाको ६–९, मायादेवी गाउँपालिकाको वडा १ र लुम्बिनी सांस्कृतिक नगरपालिकाको वडा १ र ३–११ समेटिएको छ।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
कैलाली ३ (निर्वाचन क्षेत्र)
कैलाली ३ नेपालको कैलाली जिल्लाका पाँच संसदीय निर्वाचन क्षेत्रहरूमध्ये एक हो। २०७४ भदौ १५, मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
कैलाली ३ संसदीय निर्वाचन क्षेत्रमा घोडाघोडी नगरपालिका, भजनी नगरपालिका र कैलारी गाउँपालिकाको १–५, ७ र ८ लगायतका वडाहरू समावेश गरिएको छ।
रात अकेली है
रात अकेली है हनी त्रेहानद्वारा निर्देशित एक २०२० भारतीय हिन्दी भाषाको अपराध नाटक चलचित्र हो। नवाजुद्दीन सिद्दिकी, राधिका आप्टे, श्वेता त्रिपाठी, तिग्मान्शु धुलिया, शिवानी रघुवंशी, निशान्त दहिया, इला अरुण, स्वानन्द किरकिरे र आदित्य श्रीवास्तव अभिनित, यस चलचित्रले एक सानो सहरको पुलिसलाई पछ्याएको छ जसलाई एक राजनीतिज्ञको मृत्युको छानबिन गर्न बोलाइएको छ। अभिषेक चौबे र रोनी स्क्रुवालाद्वारा निर्मित, 'रात अकेली है' नेटफ्लिक्समा ३१ जुलाई २०२० मा प्रदर्शित भएको थियो।
इल्हाम अलियेभ
इल्हाम हेदर ओगलू अलियेव (İlham Heydər oğlu Əliyev, ; जन्म १९६१ डिसेम्बर २४) अजरबैजानका चौथो तथा वर्तमान राष्ट्रपति हुन्। उनी २००३ अक्टोबर ३१ देखि देखि अजरबैजानको राष्ट्रपति रहिरहेका छन्। उनको मा भएको थियो। उनी १९९३ देखि २००० सम्म अजरबैजानका राष्ट्रपति रहेका हेदर अलियेव का पुत्र हुन्। उनी न्यु अजरबैजान पार्टीका नेता हुन्।
रोजी डटपीके
रोजी डटपीके (‎) एक पाकिस्तानी रोजगारी वेबसाइट हो। यसलाई सन् २००७ मा मोनस रहमानले स्थापना गरेका थिए भने यसलाई हाल नसिब नेटवर्कक्स निगमले नियन्त्रण तथा सञ्चालन गर्दै आइरहेको छ। रोजी मुख्यतया तल्लोदेखि मध्यम स्तरका कर्मचारीहरूका लागि जागिर खोज्नका लागि प्रयोग गरिन्थ्यो। सन् २०१६ मा, वेबसाइटले पूर्ण रूपमा इण्टरफेस, एल्गोरिदम र लोगो परिवर्तन गरी पुनर्निर्माणमा गरेको थियो। कम्पनीको प्रधान कार्यालय पाकिस्तानको प्रमुख व्यापारीक केन्द्र मध्ये एक लाहोरमा अवस्थित छ। कम्पनीका प्रमुख कार्यकारी अधिकृत रसिद अलि हुन्।
इतिहास
२००५ मा, मनिष रहमानले, आफ्नो अभिभावक कम्पनी नसिब नेटवर्कक्सको लागि जागिरहरू दर्ता गर्नको लागि परीक्षण रोजगार वेबसाइट बनाउने निर्णय गरेका थिए। अन्य धेरै कम्पनीहरूले मोनिसलाई उनीहरूको कम्पनीको उत्पादनहरूलाई विज्ञापनको रूपमा आफ्नो वेबसाइटमा राख्न सम्पर्क गरेका थिए र रहमानले पनि उनीहरूको विज्ञापन नि: शुल्क दर्ता गराइदिएका थिए जसले नसिबको इण्टरनेटमा ट्राफिक वृद्धि गराउनका लागि मद्दत गरेको थियो। त्यस पछि उनले ठूला कम्पनीहरूलाई रेजुमेहरूको लागि खोजी गर्ने क्षमता प्रदान गरे र उनले यसका साथसाथै सफ्टवेयरको साथ आफ्नै कम्पनीको जागिर बोर्डलाई शक्ति प्रदान गर्ने र उनीहरूको लोगोलाई आफ्नो नयाँ वेबसाइटको प्रमुख पृष्ठमा उनीहरूको दाखिला गर्ने अधिकार प्रदान गरे। रोजी भन्ने शब्द एक उर्दू भाषाको शब्द हो जसको नेपालीमा अनुवाद जीवनयापन हुन्छ।
सन् २००७ मा, रोजी डटपिके पूर्ण कार्यकारी अवस्थामा पुग्यो जसले रहमानको नसिबले भन्दा बढी ट्राफिक उत्पादन गरेको थियो। उनले नसीबको आम्दानी र २० लाख अमेरिकी डलर ड्रापर फिसर जुर्भटसन र इप्लानेट भेञ्चर्सबाट बिक्रेता मानिसहरू मार्फत ठूला सहयोगी ग्राहकहरूलाई सेवा दिने काममा प्रयोग गरे, जसमध्ये प्रायजसोले पत्रिकामा जागिरको विज्ञापन गरेका थिए। हाल वेबसाइट त्रिसट्ठी हजार भन्दा बढी कम्पनीहरूले सक्रिय रूपमा वेबसाइट सामग्रीहरू थप्ने गर्दछन् जस बापत उनीहरूले एकल विज्ञापनको लागि २९ अमेरिकी डलर र सेवाहरूको लागि बीस हजार अमेरिकी डलर सम्म भुक्तानी गर्ने गर्दछन्।
सन् २०१३ मा, रोजी डटपिकेले अज्ञात रकमको लागि साउदी रोजगार वेबसाइट मिहिनती डटकमलमई खरीद गरेको थियो। मिहिनती डटकमको अधिग्रहणको बारेमा छलफल गर्दै मोनिसले भने, "हामीले सबै मिहनतीका कर्मचारी तथा रोजगारदाता रोजी डटपिकेको प्रविधि मञ्चमा सार्दै दुबै रोजी डटपिके र मिहनतीलाई समायोजन गरेका छौं। यो गरेर हामीले अन्य धेरै सुविधाहरूको साथ बेच्नका लागि हाम्रो साउदी बिक्री टोलीलाई धेरै शक्तिशाली उत्पादनहरू दिएका छौं।
उपलब्धिहरू
रोजी डटपिके पाकिस्तानको शीर्ष रोजगारी वेबसाइटको रूपमा सूचीबद्ध गरिएको थियो जसमा ६५,००० भन्दा बढी कम्पनीहरूले रोजगारी दर्ता गरेका छन् जसमध्ये ३२.५३ मिलियन आवेदन प्रशोधन गरिएको छ। यसमा दैनिकी रूपमा ६० लाख अद्वितीय प्रयोगकर्ताहरूले सक्रिय छन्। सन् २०१५ मा, रोजी डटपिकेले भोष्टोक नाफ्ता र पिटन क्यापिटलबाट $६.५ मिलियन डलरको लगानी प्राप्त गरेको थियो, जसले कम्पनीको कुल उद्यम पूँजी कोषलाई ८.५ मिलियन अमेरिकी डलर सम्ममा पुर्‍यायो। गत एक वर्षमा पाकिस्तानमा ठूला उद्यम पूँजीगत लगानीहरूको श्रृङ्खलामा यो नवीनतम थियो। अल वर्ल्ड नेटवर्कक्समा माइकल पोर्टरले कम्पनीलाई पाकिस्तानको निजी तिव्र वृद्धि हुने कम्पनीहरूको सूचीमा सूचीवद्ध गरेका थिए। अमेरिकी लेखिका, एल्मिरा बायरस्लीले सन् २०१० मा पाकिस्तानको उद्यमशीलता सम्भावनाको आकलन गर्नका लागि पाकिस्तान भ्रमण गरेकी थिइन् र मोनिसलाई उनको सन् २०१५ को पुस्तक "द अदर साइड अफ द वर्ल्ड" मा उद्यमीहरूलाई एक उदाहरणको रूपमा सूचीबद्ध गरेकी थिइन् भने सिलिकन उपत्यका जस्तै बन्न सक्ने भन्दै लाहोर, इस्तानबुल र मुम्बईलाई दावी गरेकी थिइन्।
२०१६ ग्रीष्मकालीन ओलम्पिकका सर्वाधिक पदक विजेता खेलाडीहरू
रियो ओलम्पिक २०१६ मा एकै व्यक्तिले सर्वाधिक ६ पदक पाएका छन्। यस्तै ५ पदक पाउने दुई जना ४ पदक पाउने १ जना र ३ पदक जित्ने ४ जना खेलाडीहरू छ। ओलम्पिकको अन्तिम दिन सम्मको पदक तालिका अनुसार अमेरिकी पौडीबाज माइकल फ्लेप्सले ५ स्वर्ण र एक रजतसहित ६ पदक जितेका छन्। यस्तै अमेरिकाकै केटी लेट्कीले ४ स्वर्ण र एक रजत पदक जितेकी छन्।
विशाल विभाजक हिमशृङ्खला
विशाल विभाजक पर्वतमाला वा पूर्वी उच्चभूमी अस्ट्रेलियाको सबैभन्दा लामो हिमशृङ्खला हो र विश्वकै जमिनमा अवस्थित तेस्रो सबैभन्दा लामो हिमशृङ्खला पनि हो। यो क्विन्सल्यान्डको उत्तरपूर्वी क्षेत्रबाट डावान टापु सम्म ३,५०० किलोमिटर (२,१७५ माइल) सम्म फैलिएको छ। यसको सम्पूर्ण लम्बाई न्यु साउथ वेल्सहुँदै पूर्वी तटीय क्षेत्रसम्म पुगेको छ जहाँबाट यो भिक्टोरिया सम्म फैलिएको छ। त्यहाँबाट यो पश्चिम तर्फ मोडिएको छ जसले गर्दा यो पश्चिमी भिक्टोरियाको मध्य समथल भूमिको घ्राम्पियन राष्ट्रिय निकुञ्जहुँदै हराउँदै गएको छ। यस हिमशृङ्खलाको चौडाई १६० किलोमिटर (१०० माइल) देखि ३०० किलोमिटर (१९० माइल) सम्म भिन्नता रहेको छ। यस हिमशृङ्खलामा विश्व सम्पदा क्षेत्रमा सूचीकृत विशाल व्लु हिमाल क्षेत्र, गोण्डवाना वर्षावन र क्विन्सल्यान्डको उष्णकटिवन्धीय क्षेत्र अवस्थित छन्। यस क्षेत्रमा पहेँलो पुच्छ्रे कालो सुगा बाहुल्यता रहेको छ।
शब्दावली
यो विशाल विभाजक हिमशृङ्खलामा एउटा मात्रै हिमशृङ्खलाहरूल् बनेको छैन। यसमा जटिल हिमशृङ्खला, उच्च समथल भूभाग, उच्चभूमी क्षेत्र र धेरै अप्ठ्यारा पर्वतहरू रहेका छन् जसमा प्राचीन र जटिल भूगर्भ इतिहासहरू समावेश छन्। केही स्थानहरूमा काम नलाग्ने समथल अवस्थित छन् जसमा निम्न पहाडहरू रहेका छन्। सामान्यतया, उच्चभूभाग ३०० देखि १,६०० मिटर वा ९८० देखि ५,२५० फिट अग्ला छन्।
रेल मार्ग
प्रारम्भिक रेल मार्ग हुँदै जाने इञ्जिनियरहरू विशाल विभाजक हिमशृङ्खला कमसेकम समथल सतह वा उपयुक्त स्थानको खोजी गर्न र थोरैमात्र उकालो ओरालो भएको ठाउँ पत्ता लगाउन यही रेल मार्गबाट जाने गर्दथ्य। यो रेलमार्ग निम्नलिखित स्थानहरूबाट जान्छ:
सडक मार्ग
अस्ट्रेलियामा रहेका धेरै राजमार्गहरू जस्तै अल्पाइन मार्ग, विशाल अल्पाइन मार्ग, ह्युमे राजमार्ग, उत्तरी राजमार्ग, म्ल्बा राजमार्ग, मारोण्डाह राजमार्ग, सनरेसियन राजमार्ग, सङ्घीय राजमार्ग, विशाल पश्चिमी राजमार्ग, क्याप्रिकन राजमार्ग, क्युनिङ्घाम राजमार्ग, न्यू इङ्ल्यान्ड राजमार्ग, ब्रुक्सनर राजमार्ग, ओक्ले राजमार्ग, वार्रिगो राजमार्ग, वाटरफल मार्ग, थण्डरबोल्ट्स मार्ग, क्याल्डर राजमार्ग, पश्चिमी राजमार्ग, र मर्रे उपत्यका राजमार्ग यस हिमशृङ्खलाको प्रमुख राजमार्ग हुन्।
संरक्षित क्षेत्रहरू
विशाल विभाजक हिमश्रृङ्खलमा पर्ने राष्ट्रिय निकुञ्ज र संरक्षित क्षेत्रहरू यस प्रकारका छन्:
को नजिकैबाट देखिएको, विशाल विभाजक हिमशृङ्खला
इतिहास
विशाल विभाजक हिमशृङ्खला ३०० मिलियन वर्ष अगाडि कार्बनी कल्पमा बनेको थियो। हालको दक्षिण अमेरिका र न्युजिल्याण्डसँग एकआपसमा ठोकिएर यसको उत्पत्ति भएको थियो। त्यसपछि यस हिमशृङ्खलाले महत्त्वपूर्ण विस्फोटनको अनुभव गरेको छ।
श्रेया घोषाल
श्रेया घोषाल (जन्म १२ मार्च १९८४) एक भारतीय पार्श्व गायक, रचनाकार र संगीत निर्माता हुन्। उनले चार राष्ट्रिय फिल्म पुरस्कार, चार केरला राज्य फिल्म पुरस्कार, दुई तमिलनाडु राज्य फिल्म पुरस्कार, सात फिल्मफेयर पुरस्कार सहित उत्कृष्ट महिला प्लेब्याक गायकका लागि छवटा र दश फिल्मफेयर अवार्ड्स दक्षिण प्राप्त गरीन्। उनले विभिन्न भारतीय भाषाहरूमा फिल्महरू र एल्बमहरूको लागि गीतहरू रेकर्ड गरिन् र आफूलाई भारतीय सिनेमाको अग्रणी पार्श्व गायकको रूपमा स्थापित गरेकी छिन्।
घोषालले सानै उमेरदेखि नै प्लेब्याक गायक बन्ने इच्छा जगायो। चार वर्षको उमेरमा, उनले संगीत सिक्न शुरू गरे। छ वर्षको उमेरमा, उनले शास्त्रीय संगीतको औपचारिक प्रशिक्षण शुरू गरे। सोह्र वर्षको उमेरमा उनलाई फिल्म निर्माता संजय लीला भन्सालीकी आमाले याद गरिन् जब उनी प्रवेश गरी र टेलिभिजन गायन रियलिटी शो सा रे गा मा जित्थिन्। यस पछि, उनले भंसालीको रोमान्टिक नाटक देवदास (२००२) बाट बलिउड पार्श्व गायनको शुरुवात गरे जसको लागि उनलाई राष्ट्रिय फिल्म पुरस्कार, सर्वश्रेष्ठ महिला प्लेब्याक सिंगरका लागि फिल्मफेयर पुरस्कार र नयाँ संगीत प्रतिभाको लागि फिल्मफेयर आरडी बर्मन पुरस्कार प्राप्त भयो।
प्लेब्याक गायन बाहेक, घोषाल धेरै टेलिभिजन रियलिटी कार्यक्रममा न्यायाधीशको रूपमा देखा पर्छिन् र उनी म्यूजिक भिडिओमा पनि देखा पर्छिन्। उनी विश्व भर संगीत संगीत मा प्रदर्शन गर्दछ। उनको संयुक्त राज्य अमेरिका ओहायो राज्यले सम्मान गरेको छ, जहाँ गभर्नर टेड स्ट्रिकल्याण्डले २६ जुन २०१० लाई "श्रेया घोषाल दिवस" ​​को रूपमा घोषणा गरे। अप्रिल २०१३ मा, उनलाई ब्रिटेनको हाउस अफ कमन्सका चयनित सदस्यहरूले लन्डनमा सम्मानित गरे। उनले फोर्ब्सको सूचीमा भारतबाट शीर्ष १०० प्रतिष्ठित व्यक्तिहरूको सूचीमा पाँच पटक पनि भाग लिइन्। २०१७ मा, घोषाल पहिलो भारतीय गायिका बन्नुभयो जसले उनको मोम मूर्ति मेडम तुसाद संग्रहालयमा पाए।
प्रारम्भिक जीवनी
घोषालले रावतभाटास्थित परमाणु ऊर्जा केन्द्रीय विद्यालयमा आठौं कक्षासम्मको शिक्षा पूरा गरे। १९९५, मा, उनले उप-कनिष्ठ स्तरमा लाइट भोकल समूहमा संगम कला समूहले आयोजना गरेको अखिल भारतीय लाइट भोकल संगीत प्रतियोगिता, नयाँ दिल्ली जित्यो। १९९७ In मा, जब उनका बुबा भाभा आणविक अनुसन्धान केन्द्रमा सरुवा गरिएको थियो, उनको परिवारसँगै मुम्बई सारियो र अनुशक्ति नगरको आणविक ऊर्जा केन्द्रीय विद्यालयमा अध्ययन गर्यो। उनी विज्ञान अध्ययन गर्न आणविक उर्जा जूनियर कलेजमा भर्ना भइन्। उनी जुनियर कलेजबाट छाडिइन् र मुम्बईको एसआईइएस कलेज अफ आर्ट्स, विज्ञान र वाणिज्यमा भर्ना भएकी थिइन, जहाँ उनले अंग्रेजीलाई कलाको रूपमा लिइन्।
घोषालकी आमाले उनलाई पूर्वाभ्यास गर्न मद्दत गर्थिन् र उनीसंग तानपुरामा आउँथिन्, धेरैजसो बंगाली गीतहरूको साथ। छ वर्षको उमेरमा, घोषालले शास्त्रीय संगीतको औपचारिक प्रशिक्षणबाट शुरू गर्नुभयो। उनले १८ महिनाको लागि स्वर्गीय कल्याणजी भाईबाट प्रशिक्षण प्राप्त गरे र उनको मुम्बईमा स्वर्गीय मुक्ता भिडेसँग शास्त्रीय संगीत तालिम जारी राखी। उनको पहिलो चरण प्रदर्शन क्लबको वार्षिक समारोहमा गरिएको थियो। जब उनी छ बर्षको भए, उनले हिन्दुस्तानी शास्त्रीय संगीतमा पाठ सुरु गरे। २००० मा, सोह्र वर्षको उमेरमा, उनले भाग ली र च्यानल जी टिभीमा टेलिभिजन म्यूजिक रियलिटी शो सा रे गा मा (अब सा रे गा मा पा) जित्यो।
५ फेब्रुअरी २०१५ मा, घोषालले आफ्नो बाल्यावस्थाको मित्र शिलादित्य मुखोपाध्यायसँग परम्परागत बंगाली समारोहमा विवाह गरे। विवाह गर्नुअघिन, घोटलले उनीलाई १० बर्षसम्म डेट गरे। घोषालका अनुसार, गायकको अलावा उनी यात्रा गर्न र पुस्तकहरू पढ्न मन पराउँछिन् तर यो खाना पकाउँदैछ जसले उनलाई निको पार्छ।
क्यारियर
उनको पहिलो रेकर्ड गरिएको गीत "गणराज रंगी नाचतो" थियो जुन लता मंगेशकरले गाएको मराठी गीतको कभर संस्करण हो। उनको पहिलो स्टुडियो एल्बम बेन्धेचि बिन थियो, जुन १ जनवरी १९९८ मा १४ ट्र्याकसहित रिलीज भयो।
ताउ ते चक्रवात
ताउ ते चक्रवात वा शक्तिशाली चक्रवात ताउ ते अरब सागरबाट सुरु भएको उष्णदेशीय चक्रवात हो। यसले मालदिभ्स, पाकिस्तान (सिन्ध), श्रीलङ्का र भारतको  गोवा, गुजरात, कर्नाटक, केरला, लक्ष्यद्विप‍ तथा महाराष्ट्रमा ठुलो असर पारेको थियो।
बागलुङ १ (निर्वाचन क्षेत्र)
बागलुङ १ नेपालको बागलुङ जिल्लाको दुई संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
बाग्लुङ १ मा काठेखोला गाउँपालिका, वरेङ गाउँपालिका, जैमिनी नगरपालिका र बागलुङ नगरपालिका समेटिएको छ।
प्रदेश सभा खण्डहरू
गण्डकी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
ओन्टारिओ ताल
ओन्टारिओ ताल (Lac Ontario) उत्तर अमेरिकाका पाँच विशाल तालाहरू मध्ये को एक हो । यो क्यानडाको आेन्टारिआे प्रान्तको उत्तर र दक्षिण-पश्चिममा तथा संयुक्त राज्य अमेरिकाको न्युयोर्कबाट दक्षिण र पूर्वमा रहेको छ । यस तालको नामबाट नै क्यानडाको प्रान्तको आेन्टारिआे नामकरण गरिएको हो ।
भौगोलिक बनावट
ओन्टारियो तालको सतहको क्षेत्रफल १८,९६० वर्ग किलोमिटर (७३४० वर्ग माइल) रहेको छ । क्षेत्रफलको आधारमा यो ताल विशाल तालहरू मध्ये सानो ताल हो । यस तालको अधिकतम लम्बाई 193 smi तथा अधिकतम चौडाई 53 smi रहेको छ ।
कहिले तिम्रो पछ्यौरिमा
कहिले तिम्रो पछ्यौरिमा एक बहुचर्चित तथा प्रख्यात नेपाली भाषाको आधुनिक गीत हो। यस गीतमा स्वर नेपाली तथा हिन्दी गीत सङ्गीत क्षेत्रमा ख्याति कमाउन सफल एवम् स्थापित गायक उदितनारायण झाको रहेको छ। यो उदितनारायण झाको गीति सङ्गालो उपहारमा समावेश गीत हो।
यस गीतमा छायाङ्कन विदुर पाण्डेले गरेका छन् भने सम्पादन अञ्जन श्रेष्ठले गरेका छन् र यस गीतलाई निर्देशन भूषण दाहालले गरेका हुन्। यस गीतमा शब्द रमन घिमिरे रहेको छ। यस गीतमा सङ्गीत वरिष्ठ सङ्गीतकार आलोक श्रीको रहेको छ। यस गीतमा श्रव्य/श्रव्य दृश्य म्यूजिक नेपाल प्रालिको रहेको छ। यसलाई १ जनवरी २००४ का दिन प्रकाशन गरिएको थियो। यसको आधिकारिक साङ्गीतिक श्रव्य दृश्यलाई म्युजिक नेपालको आधिकारिक युट्युब खातामा २२ अप्रिल २०१२ मा सार्वजनिक गरिएको थियो भने यसले असोज २०७६ सम्ममा २७ लाख भन्दा बढी अवलोकन प्राप्त गरिसकेको छ।
साङ्गीतिक श्रव्य दृश्य
यसको आधिकारिक साङ्गीतिक श्रव्य दृश्यमा अनुदान र उषा खड्गीलाई प्रमुख भूमिकामा देख्न सकिन्छ जसको सुरुवाती दृश्यमा सुतिरहेको खाटबाट एउटी महिला उठ्छिन् र उक्त कोठाको पर्दा उघार्छिन् जसको आवाज सुनेर एक पुरुष पनि निन्द्राबाट बिउँझिन्छन्। दूरभाषलाई स्पर्श गरेपछि उनी हातमा चुरा लगाउन थाल्छन्। उनले एकछिन आङ तन्काउँछिन् र उनी जना खोज्दा उनले उनको हात च्याप्प समाउँछन् र गीतको बोलको सुरुवात हुन्छ। उनले म जान्छु भन्दै त्यहाँबाट जान्छिन् र एउटा कपमा चिनी हाल्दै चिया पनि हाल्छिन्। उनी मुस्कुराउँछिन् र अर्को स्थानको दृश्यमा प्रमुख पुरुष पात्र गीतको बोल अनुसार ओठ समक्रमण गर्दै उनको हात समाउँदै त्यहाँबाट दुबैजना जान्छन् र गीतमा पहिलो पटक धुनको आगमन हुन्छ। उनले परालको भुष आफू माथि खन्याउँदै रमाउन थान्छिन् र उनले हात हल्लाउँदै तेसो नगर्न आग्रह गर्छन् र उनले उनलाई भुष छ्याप्दै एकछिनको लुकामारी सुरु हुन्छ। उनले उनलाई यताउती खोज्छिन् र फेला नपारेपछि उनी एक ठाउँमा गई बस्छिन् र एकछिन पछि उनी परालको थुप्रैबाट बाहिर आउँछन् र दुबैजना हाँस्न थाल्छन्।
त्यसपछिको दृश्यमा उनी गीतको बोल अनुसार ओठ समक्रमण गर्दै प्रस्तुति प्रस्तुत गर्छन् जसको पृष्ठभूमिमा एउटा सूर्यमुखीको फूल चलिरहेको हुन्छ र उनी दृश्यमा पछाडि फर्किँद‌ै देखा पर्छिन्। सोही स्थानको दृश्यमा उनीहरू एकपछि अर्को गर्द‌ेै देखा पर्न थाल्छन् र उक्त पृष्ठभूमिमा चलिरहेको सूर्यमुखीको फूल उनको कानमा गई सिउरिन पुग्छ। दृश्य अन्तै मोडिन्छ जसमा उनी गीतका साथ प्रस्तुति जारी राख्छन् र शब्द अनुसार उनी पनि पछाडि फर्किन्छिन्। उनीहरू पुनः एकपछि अर्को गर्द‌ै दृश्यमा क्रमशः रूपमा देखा पर्द‌ै जान्छन्। त्यसपछिको दृश्यमा उनी पानी परिरहेको हुन्छ जसमा उनी एउटा घरको बाहिर कापीमा केही लेख्दै बस्छिन्। उनी त्यस ठाउँबाट उढ्दै गुनगुनाउँदै बलेसीमा झरिरहेको पानीलाई स्पर्श गर्न थाल्छिन्, उनी हर्सित देखिन्छिन्। झ्यालको बाहिर उनी (पुरुष) आउँछन् र भित्र रहेकी उनलाई हेर्दै ओठ समक्रमण जारी राख्छन्। उनले उनको काम प्रति ध्यान दिएर हेर्छिन्। भित्तामा टाँसिएको उनको तस्वीर हेर्द‌ै उनी उनको बयान गर्न थाल्छन् र उनी दूरभाषमा कोहीसँग कुरा गर्दै हाँस्न थाल्छिन्। पुरुष उनी भएको ठाउँमा आउँछन् र उनलाई हेर्दै बयान गर्न जारी राख्छन्। उनले गरेको एक एक कामको अवलोकन गर्दै उनी उनको गुणगान गाउँन थाल्छन्।
श्रव्य दृश्यको अन्त्य तर्फ, उनी उनको नजिकै गइ उनको हात समाउँछन्। दृश्यमा उनी कपको चियामा चिनी घोल्छिन् र उनी पनि त्यही आइपुग्छन् र उनलाई अवलोकन गर्दै खल्तीमा हात हाल्छन् र उनले बनाइरहेको चिया पिउँछन् र सोही दृश्यका साथ यसको आधिकारिक श्रव्य दृश्यको अन्त्य हुन्छ।
बागलुङ २ (निर्वाचन क्षेत्र)
सम्मिलित क्षेत्रहरू
बागलुङ २ मा गल्कोट नगरपालिका, ताराखोला गाउँपालिका, वडिगाड गाउँपालिका, तमानखोला गाउँपालिका, ढोरपाटन नगरपालिका, निसीखोला गाउँपालिका रहेका छन्।
चन्द्र घिमिरे
चन्द्र घिमिरे ( जन्म वि.सं.२०२१ मङ्सिर १५ गते तदनुसार ई.सं. ३० नोभेम्बर १९६४ धरान, सुनसरी जिल्ला, नेपालमा भएको थियो । उनी नेपाली कवि, निबन्धकार तथा बौद्धीक व्यक्तित्व, नेपाल सरकारका वरिष्ठ प्रशासक हुन् । राजनीतिक, सामाजिक वा प्राकृतिक उथलपुथलमा आधारित रहेर कविता बुन्न सक्ने क्षमता भएका कवि चन्द्रका विशेष खुबी भनेकै नेपाली आममानिसले अनेकपटक भोगेका दर्दनाक घट्नाक्रमहरूमा आधारित रही सुन्दर र सुकुमार ढङ्गले कविता प्रस्तुत गर्नु । तराईको, पहाडको, घासिया, हलिया, कमैयाको भाषामा उनका कविता फरर बोल्छन्  र इतिहास, धर्म सत्ता र शक्तिले थिचिएका, वर्जना र वञ्चनामा परेका मानिसहरुका त्रासदीका कथा भन्छन् ।
शिक्षा र कार्य जीवन
घिमिरेले विद्यालय शिक्षा धरानको पव्किल हाइस्कूलबाट सके । त्यसपछि कमर्स विषय लिएर धरानकै महेन्द्र बहुमुखी क्याम्पस, त्रिभुवन विश्वविद्यालयबाट प्रमाणपत्र तह अध्ययन सन् १९८६ मा पूरा गरे । सन् १९८९ मा काठमाण्डौको शंकरदेव क्याम्पस, त्रिभुवन विश्वविद्यालयबाट व्यवस्थापनशास्त्रमा स्नातक तह सिध्याए । सन् १९९६ मा काठमाण्डौको शंकरदेव क्याम्पस, त्रिभुवन विश्वविद्यालयबाटै व्यवस्थापनशास्त्रमा एम.बि.ए. सम्पन्न गरे । सोही बिच घिमिरेले प्राइभेट विद्यार्थीका रूपमा सन् १९९६ मा कानुनमा स्नातक पढाई पूरा गरे । सन् २००२ मा त्रिभुवन विश्वविद्यालयबाट स्वर्णपदक सहित एम.पि.ए.उत्तिर्ण गरे । तत्पश्चात उच्च अध्ययन गर्न २००६ अगस्टदेखि नर्वेको बर्गेन विश्वविद्यालयमा गए । त्यहाँबाट उनले एम.फिल.अध्ययन पुरा गरे । सो अध्ययनका दौरान उनले नर्वेका ख्यातिप्राप्त प्राज्ञिक व्यक्तित्व प्रोफेसर पिएर लाग्रिडसँग रिसर्च थेसिस गर्ने मौका पाए ।
घिमिरेले बेलायतको प्रतिष्ठित चेभेनिँग फेलोसिप पाएर बेलायतको योर्क विश्वविद्यालयमा सन् २००६ मा केही महिना बिताए । त्यसैगरी, हवार्ड विश्वविद्यालयको केनेडी स्कूल अफ गर्भनेन्समा सन् २०१० मा अमेरिकी अन्तर्राष्ट्रिय व्यापारविद प्रोफेसर रबर्ट लरेन्सबाट छोटो समय प्रशिक्षित हुने मौका पाए ।
लेखन विषय र शैली
घिमिरे नेपाली कवितामा एक पृथक शैलीका कवि हुन् । बिम्बमा लेख्न रुचाउने यीनी औसत सामाजिक कविता लेख्न रुचाउँछन् । तथापी यीनले प्रेम, नैराश्य, दुःख जस्ता अनूभूतीजन्य कविता पनि लेखेको छन् । पछिल्ला समयमा यीनले पिछडिएका, सिमान्तकृत र सबाल्टर्नहरुका पक्षमा लेखिएका कविता र राजनीति तथा समाजमा देखिने विकृतीमाथि प्रहार गरेर अधिकतर कविताहरु लेखेका छन् । कहिले गाउँ, कहिले सरह छिर्ने, कहिले पहाड चढ्ने, कहिले तराई झर्ने कवि चन्द्र घिमिरे कवितामा भुइँमान्छेहरूसँग सम्वाद गर्न मन पराउँछन् ।
कविताका अतिरिक्त लेख निबन्ध पनि लेख्दै आएका छन् । निबन्धतर्पm अनूभूतिलाई पोखेर लेख्नु यीनको विशेषता मानिन्छ ।
साहित्य देखि बाहेका घिमिरे सुशासन, विकास विमर्शमा पनि तिखो कलम चलाउँछन् । नेपाली ब्यूरोक्रेसीमा रहेर ब्यूरोक्रेसीका विसँगतीमाथि लेखिएका कैयौँ लेखहरु कान्तिपुर दैनिक तथा अन्यत्र प्रकाशित छन् ।
लेखन र प्रमुख कृति
सन् १९९२ पश्चात लेखनबाट टाढा बसेका कवि घिमिरे करीब अढाई दशक पछि फेरि कविता लेखनमा देखा परे । लामो समयान्तरमा फेरि कवितामा आएका घिमिरेले तत्कालै चर्चा बटुले । पुस्ताकार रूपमा घिमिरेको प्रकाशित पहिलो कृति सन् २०१२ सेप्टेम्बरमा प्रकाशित ‘डन्ट टच मी ओ कविताहरु’ हो ।    नेपाली भाषामा लेखिएका कविता सँग्रहका रूपमा आएको उनको यो पुस्तक फाईन प्रिन्ट्स, नेपालबाट प्रकाशित थियो । नेपाली भाषामै लेखिएका कविताहरूको सँग्रहको रूपमा दोश्रो पुस्तक ‘काठको बाकस’ नेपालको साँग्रिला बुक्सले २०१५ मा बजारमा ल्याएको छ ।  यसका अलावा फुटकर रूपमा उनका अनेकौँ निबन्धहरु प्रकाशित छन् ।
साहित्यका अलावा घिमिरेले सार्वजनिक प्रशासन, अन्तर्राष्ट्रिय व्यापार क्षेत्रमा काम गरेकाले उनका अनेकौँ लेखहरु प्रकाशित छन् । विभिन्न अन्तर्राष्ट्रिय सम्मेलनहरूमा पनि यीनले पेपरहरु प्रस्तुत गरेका छन् । साथै, कैयन नेपाल र बाह्य फोरमहरूमा वक्ताका रूपमा बोलेका छन् ।
संयुक्त राष्ट्रसङ्घको वडापत्रको तेस्रो अध्याय
संयुक्त राष्ट्रसंघीय बडापत्रको तेस्रो अध्याय संयुक्त राष्ट्र संघका प्रधान अङ्गहरू स्थापना गरेको छ र संयुक्त राष्ट्रसंघमा कर्मचारी नियुक्त गर्दा लङ्गिक समानाता नीती अनुसार गर्ने घोषणा गर्दछ ।
धारा ७
धारा ७ ले संयुक्त राष्ट्र संघका प्रधान अङ्गहरू स्थापित गर्दछ:
संयुक्त राष्ट्र संघले आवश्यक ठहरिएका  सहायक अङ्गहरू यसै धारा अनुसार स्थापित गर्न सक्छ।
धारा ८
तेस्रो अध्यायमा समान अवसरको प्रावधान पनि रहेको छ । संयुक्त राष्ट्रले आफ्ना प्रधान र सहायक अङ्गहरूमा समानताका शर्तमा तथा कुनै पनि हैसियतमा भाग लिने लोग्ने महिला पुरुष  रोज्ने काममा बाधा गर्ने छैन ।
मेगाफोन
मेगा फोन (МегаФон)(पहिला उत्तर-पश्चिम जीएसएमको रूपमा चिनिने), रुसको दोस्रो मोबाइल फोन सञ्चालक हो र रूसमा तेस्रो सबैभन्दा ठूलो दूरसञ्चार सेवा प्रदायक हो । दूरसञ्चार क्षेत्रमा यसको मुख्य प्रतिस्पर्धीहरू: मोबाइल टेलि सिस्टम (एमटीएस), भिम्पेलकम (बिलाइन) र टेलि २ (रोस दूरसञ्चार) हो र निश्चित-लाइन खण्डमा, रोस दूरसञ्चार र मल्टिरिजनल ट्रान्सिट टेलिकम हुन् । जून २०१२ को अनुसार कम्पनीले ताजिकिस्तानमा १.६ मिलियन र रुसमा ६२.१ मिलियन प्रयोगकर्ताहरूमा सेवा प्रदान गर्दछ । यसको मुख्यालय रुसको राजधानी मस्कोमा रहेको छ । यसका शाखा कार्यलयहरू इरान, उज्बेकिस्तान र ताजिकिस्तानमा पनि रहेको छ । यो खुला संयुक्त पुँजी कम्पनीको रूपमा स्थापना भएको थियोे ।
यसले धेरै क्षेत्रीय कम्पनीहरूको अधिग्रहण गरेपछि सन् २००२ मा कम्पनीले आफ्नो नाम, उत्तर-पश्चिम जीएसएमबाट मेगाफोनमा बदलेको थियोे जसले गर्दा यो रुसको सबै क्षेत्रमा सेवा पुर्‍याउने पहिलो दूरसञ्चार सेवा प्रदायक बनेको थियोे । यसको अर्थ मेगा - "ठूलो" र फोन - "टेलिफोन" हुन आउँछ ।
इतिहास
१७ जून १९९३, उत्तर-पश्चिम जीएसएमको दर्ता मिति रहेको थियो अलेक्जेन्डर मलिसिभ कम्पनीका पहिला महाप्रबन्धक थिए । प्रमुख अन्तर्राष्ट्रिय लगानीकर्ताहरूमा स्क्यान्ड्याभियन कम्पनीहरू जस्तै सोनेरा (फिनल्यान्ड), तेलिया अन्तर्राष्ट्रिय एबि (स्विडेन) र टेलिनोर इन्भेस्ट एएस (नर्वे) रहेका थिए र यसलाई नोकियाद्वारा दूरसञ्चार उपकरण आपूर्ति गरिएको थियो । यसले सन् १९९४ मा रुसमा जीएसएम (2 जी) सञ्जालको व्यावसायिक प्रक्षेपण गरेको थियोे ।
१९९९ – कम्पनीमा प्रयोगकर्ताहरूको सङ्ख्या १००,००० भन्दा बढी पुगेको थियोे । यसले रूसको उत्तर-पश्चिमको उत्तरी क्षेत्रहरूमा आफ्नो सेवा सक्रिय रूपमा विस्तार गरेको थियोे । उत्तर-पश्चिम जीएसएमको रूपमा, यो रुसको पहिलो सञ्चालक थियो जसले युरोपको सबै देशहरूमा रोमिङ सम्झौतामा हस्ताक्षर गरेको थियोे ।
२००० – कम्पनीको शेयरधनिहरूले ठूलो बजारमा सेवा दिने योजनाका अनुसार डसले नयाँ रणनीति अपनायो ।
मे २००२ – उत्तर-पश्चिम जीएसएममा प्रयोगकर्ताहरूको सङ्ख्या १ मिलियन भन्दा बढी पुगेको थियोे ।
मालिक र व्यवस्थापन
कम्पनीलाई सबैभन्दा ठूलो विदेशी लगानीकर्ताहरूद्वारा स्थापित गरिएको थियो: सोनेरा (फिनल्यान्ड), तेलिया अन्तर्राष्ट्रिय एबि (स्विडेन) हाल टेलेनर इन्भेस्ट एएस (नर्वे) सँग समायोजन भइ टेलिया कम्पनीमा आबद्ध भएको छ । दूरसञ्चार उपकरणहरू भने नोकियाबाट खरीद गरिएको थियो ।
बाह्य कडीहरू
आधिकारिक वेबसाइट
कास्की १ (निर्वाचन क्षेत्र)
कास्की १ नेपालको कास्की जिल्लाको तीन संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
कास्की १ मा रुपा गाउँपालिका, माडी गाउँपालिका र पोखरा महानगरपालिकाको १०, १२–१४ र २७–३२ वडाहरू समावेश छन्।
प्रदेश सभा खण्डहरू
गण्डकी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
जुक्स
जुक्स सन् २०१५ को जनवरीमा सुरू गरिएको एक सङ्गीत प्रवाह सेवा हो। कम्पनीमा १००% स्वामित्व बहुराष्ट्रिय चिनियाँ निगम थङ्सिनको रहेको छ। जुक्स हङकङ, इन्डोनेसिया, मलेसिया , म्यानमार र थाइल्याण्ड  जस्ता एसियाली बजारहरूमा सबैभन्दा ठूलो सङ्गीत प्रवाह अनुप्रयोग पनि हो। जुक्स एक भुक्तान स्वतन्त्र / भुक्तान सेवा हो जसले यसको धेरै जसो गीतहरू नि: शुल्क प्रदान गर्दछ जबकि केही गीतहरू केवल भुक्तानी गर्ने प्रयोगकर्ताहरूको लागि मात्र उपलब्ध छ। यसले भुक्तान सदस्यताका माध्यम वा प्रस्ताव गरिएको विभिन्न कार्यहरू पनि सञ्चालन गर्दछ।
सन् २०१७ मा, जुक्सले दक्षिण अफ्रीकामा तिनीहरूको सेवा सुरू गरेको थियो जुन कम्पनीको पहिलो गैर एसियाली बजार पनि हो। सेवाले हाल उनीहरूको एसियाली बजारमा सबै सङ्गीत प्रवाह अनुप्रयोग डाउनलोडहरूको ५०% भन्दा बढीको नियन्त्रण गर्दछ।
सङ्गीत प्रवाह गर्ने प्रयोगकर्ताहरूको सङ्ख्या हङकङ, सिङ्गापुर, मलेसिया, थाइल्याण्ड, फिलिपिन्स, म्यानमार र इन्डोनेसिया सन् २०२० सम्ममा ८७० करोड पुग्ने अनुमान गरिएको छ।
यसका सामग्रीहरू यसको आधिकारिक वेबसाइट, एन्ड्रोइड र आइओएसका छुट्टाछुट्टै अनुप्रयोगहरू मार्फत उपलब्ध छन्। प्रयोगकर्ताहरूले यसको भण्डारमा समावेश २० लाख भन्दा बढी गीतहरू, स्थानीय र अन्तर्राष्ट्रिय छनौट गरिएको प्रवाह सूचीहरू नि: शुल्क रूपमा सुन्न र अफलाइन सुन्नका लागि डाउनलोड पनि गर्न सक्दछन्।
पृष्ठभूमि
जुक्सको उदय हुनु भन्दा पूर्व, थङ्सिनले, क्युक्यु सङ्गीत नामक सङ्गीत प्रवाह सेवाको नियन्त्रण गरेको थियो जून चीनमा सबैभन्दा ठूलो सङ्गीत प्रवाह अनुप्रयोग मध्येको एक हो। यो क्युक्यु सङ्गीत चीनको सर्वाधिक डाउनलोड गरिएको अनुप्रयोग मध्येको एक हो। सन् २०१५ मा, कम्पनीका टोलीहरूले जुक्सलाई उनीहरूको सेवा मुख्यभूमि चीनको सट्टा विदेशी बजारहरूमा सङ्गीत सेवाको विस्तारको रूपमा प्रस्तुत गरेका थिए।
स्पोटिफाई जस्ता प्रमुख सङ्गीत सेवा प्रयोग गर्ने प्रयोगकर्ताहरूका लागि श्रव्य विज्ञापनहरू प्रदर्शन गर्दै नि: शुल्क सेवाहरू प्रदान गर्नुको सट्टामा जुक्स भण्डा विज्ञापन, विशेष विज्ञापन र अन्य विज्ञापन विधाहरू जस्तै श्रेणी प्रवाह सूची र अनुप्रयोग पर्दामा केन्द्रित छ। उनीहरूले यसलाई एक सफलताको रूपमा दावी गरेका थिए। जुक्सले उनीहरूको विशेष भुक्तान पहुँच, डिएसटिभी ग्राहकहरूको लागि निःशुल्क रूपमा प्रदान गरेको थियो। डिएसटिभी, बहुराष्ट्रिय चिनियाँ इण्टरनेट निगम थङ्सिनको भातृ कम्पनी र दक्षिण अफ्रिकामा सेवा सञ्चालन गर्ने प्राथमिक भुक्तान दूर्दशन प्रदायक पनि हो।
सिमिलर वेब
नोभेम्बर २०१९ सम्म, सिमिलर वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ९३३६ अौँ स्थानमा रहेको छ भने थाइल्याण्डमा यसको क्रम २१७ रहेको छ जसमा यसको उछाल दर ४३.०१% रहेको छ।
अलेक्सा इन्टरनेट
नोभेम्बर २०१९ सम्म, अलेक्सा इन्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ९अौँ स्थानमा रहेको छ भने चीनमा यसको क्रम ४ रहेको छ।
मिचिगन ताल
मिचिगन ताल उत्तर अमेरिकाका विशाल तालहरू मध्ये एक ताल हो । यो ताल विशाल तालहरू मध्ये पूर्णतया संयुक्त राज्य अमेरिकाको भूभागमा मात्र पर्ने ताल हो । यस बाहेक अन्य चार विशाल तालहरू संयुक्त राज्य अमेरिका तथा क्यानडा दुवैको भुभामा पर्दछन । यो ताल आयतनको आधारमा विश्वको दोस्रो ठुलो तथा सतहको क्षेत्रफलको आधारमा विश्वको तेस्रो ठुलो ताल हो ।
अङ्कित मोहन
अङ्कित मोहन एक भारतीय टेलीभीजन अभिनेता तथा मोडल हुन् ।
संयुक्त राष्ट्रसङ्घको वडापत्रको पाँचौँ अध्याय
संयुक्त राष्ट्रसंघको बडापत्रको पाँचौँ अध्यायमा संयुक्त राष्ट्र सुरक्षा परिषद् स्थापना गर्ने प्रावधान छ।
धारा २३ ले पाँच स्थायी सदस्यहरू ( चीन गणतन्त्र, ( हालमा  जन गणतन्त्र चीन ), फ्रान्स, सोभियत संघ, संयुक्त अधिराज्य, र संयुक्त राज्य अमेरिका ) र महासभाबाट निर्वाचित १० अस्थायी सदस्यहरुको १५ सदस्यीय सुरक्षा परिषदको निर्माण गर्छ । अस्थायी सदस्यहरूले दुई वर्ष कार्यकालको लागि निर्वाचित हुन्छन् र तुरून्त पुनः निर्वाचित हुन सक्दैन।यी अस्थायी सदस्यहरूको छनौट प्रक्रियामा यस सन्धिले "महासभाले राष्ट्रसंघका सदस्यमध्येबाट १० जनालाई सुरक्षा परिषद्को सदस्य छान्नेछ । यसरी छान्दा प्रथमत: अन्तर्राष्ट्रिय शान्ति सुरक्षा कायम गर्न तथा संघका अरू उद्देश्य पूरा गर्न संयुक्त राष्ट्रका सदस्यहरूले दिएको योगदान बारे विशेष रूपले, र न्यायसङ्गत भौगोलिक वितरण बारे पनि समुचित ध्यान दिन। "आह्वान गर्दछ।
धारा २४ अनुसार "संयुक्त राष्ट्रसंघबाट छिटो र प्रभावकारी कारवाई गराउन यसका सदस्यहरूले अन्तर्राष्ट्रिय शान्ति सुरक्षाकायम राख्न सुरक्षा-परिषद्लाई प्राथमिक उत्तदायित्त्व दिएका छन् तथा यस उत्तरदायित्त्व अन्तर्गत आफ्नो कर्तव्य पालन गर्दा सुरक्षा-परिषद्ले तिनीहरूको निमित्त काम गर्छ भन्ने कुरामा सहमत छन्।"
धारा २५ अनुसार "संयुक्त राष्ट्रका सदस्यहरू वर्तमान बडापत्र अनुसार सुरक्षा परिषद्को निर्णय स्वीकार गर्न र पालन गर्न सहमत छन्।", यो जुन कुनै देशले आफ्नो क्षेत्राधिकार स्वीकार गरेपछि विश्व अदालतको निर्णयहरू बाहेक अन्य कुनै पनि संयुक्त राष्ट्रसंघीय निकायको निर्णयको सम्बन्धमा लागू हुँदैन भन्ने जनादेश हो ।
धारा २६ ले निसस्त्रीकरण सम्बन्धी  विचारको समर्थन गर्छ:
धारा २७
धारा २७ ले सुरक्षा परिषदको मतदान प्रक्रिया तोकेको छ। कार्यपद्धति सम्बन्धी विषयमा सुरक्षा परिषद्का निर्णय सबै पाँच स्थायी सदस्यहरू सहित ९ सदस्यको एक सकारात्मक मतले गरिनेछ।
१९६५ को संशोधन
मूलतः, संयुक्त राष्ट्र सुरक्षा परिषद्का ११ सदस्यहरू थिए, जसमा निर्णयको लागि पाँच स्थायी सदस्य सहित ७ सात जनाको सहमति आवश्यक हुन्थ्यो। १९६५मा यस संस्थाको सदस्यता बढ्दै जाँदा, बडापत्रलाई संशोधन गरि सुरक्षा परिषदको सदस्य १५ सदस्यमा विस्तार गरियो, जसमा निर्णय गर्न पाँच स्थायी सदस्य सहित  ९ जनाको सहमति आवश्यक हुन्थ्यो।
डिक्सी डमेलियो
डिक्सी जेन डमेलियो (अङ्ग्रेजी: Dixie Jane D’Amelio) टिकटकका लागि चिनिने अमेरिकी सामाजिक सञ्जाल व्यक्तित्व र गायिका हुन् । उनी चार्ली डमेलियोकी दिदी हुन् । सन् २०२० मा उनी एटवे जनरल नामक युट्युब वेब शृंखलामा देखिएकी थिइन् ।
कार्य जीवन
उनकी बहिनी, चार्ली डमेलियोले टिकटकमा ख्याति प्राप्त गरेपछि डिक्सीको कार्य जीवनको सुरुवात भएको हो । डिक्सीले पनि टिकटकमा भिडियो राख्न थालिन् जसले गर्दा उनले २ करोड भन्दा बडी अनुयायी एकत्र गरिन् । डिक्सीको इन्स्टाग्राममा १ करोड भन्दा बडी र ट्विटरमा २१ लाख अनुयायी छन् ।  उनी टिकटकमा सबैभन्दा धेरै अनुयायी भएका व्यक्तिका सूचीमा १३ औँ स्थानमा पर्छिन् ।
जनवरी २०२० देखि डमेलियोले युनाइटेड ट्यालेन्ट एजेन्सीसँग काम गर्न थालेकी छिन् । मे २०२० मा उनी र उनकी बहिनीले निजी जीवन दर्शकहरूलाई देखाउन र्याम्बल पडकास्ट नेटवर्कसँग सम्झौता गरिन् ।
सन् २०२० मा उनी एटवे जनरल नामक युट्युब वेब शृंखलामा देखिएकी थिइन् ।
व्यवस्थापिका संसद (२०६३-२०६४)
पृष्ठभूमि
राजा ज्ञानेन्द्रले २०५९ जेठ ७ गते प्रतिनिधि सभा विघटन गरेका थिए। २०६३ वैशाख ११ मा २०४ मूल सदस्यहरूको साथ संसद पुनर्स्थापना गरिएको थियो। पुनस्थापित संसद्को पहिलो बैठक त्यसको चार दिनपछि १५ वैशाख २०६३ मा बसेको थियो। २०६३ माघ १ का दिन सात दलीय गठबन्धन र नेपाल कम्युनिष्ट पार्टी (माओवादी) बीच विस्तृत शान्ति सम्झौता भएपछि अन्तरिम व्यवस्थापिका संसदको गठन गरिएको थियो। नयाँ संसद्मा माओवादीलाई सामेल गरिँदै कुल सदस्य सङ्ख्या ३२९ पुर्‍याइएको थियो।
१२ एङ्ग्री मेन (चलचित्र १९५७)
कथावस्तु
प्ररम्भिक मतदानमा, पञ्च ८ बाहेक सम्पुर्णले केटोलाइ हत्याको दोषी ठान्दछन्। पञ्च ८ ले केटो निर्दोष छ भनेर भोट गर्नुको कारण खुलाउने क्रममा केटोलाइ यति चाँडै दोषी ठहर्याउनु भन्दा अघि केही छलफल गर्न जरूरी रहेको बताउँछ। उसले न्यायालयमा प्रस्तुत भएका दुइ साक्षीहरूको विश्वसनियता र प्रतिवादीको दावीमा (प्रयोग गरिएको चक्कु दुर्लभ किसिमको थियो) प्रश्नचिन्ह उठाउँदै हत्याका लागि प्रयोग गरिएको चक्कु दुर्लभ नभएको भन्दै दुरूस्तै अर्को चक्कु गोजीबाट निकाल्छ। उसले तर्कसङ्गत सन्दिग्धता उब्जिएकाले उक्त केटालाइ त्यति सजिलै दोषी ठहर गर्न नमिल्ने भन्दै अरूको निर्णयमा असहमति जनाउँछ।
उसको तर्क र विजोर मतका कारण न्यायसभाले केही ठोस नतिजा दिन नसक्ने भएकाले पञ्च ८ ले नै अरू ११ जना मात्र सहभागी पञ्चहरूको गोप्य चुनाव गर्न सल्लाह दिन्छ र त्यसो गर्दा पनि सम्पुर्ण ११ जनाकै मत "केटो दोषी छ" भन्ने नै भए आफूले पनि त्यही कुरामा स्विकृति दिने जनाउँछ। गोप्य मतदानमा अर्को एउटा व्यक्तिले "केटो निर्दोष छ" भन्ने पक्षमा मतदान गरिदिन्छ। पञ्च ३ ले पञ्च ५ लाइ गल्ली/वस्तीमा जन्मेको र त्यसैको कारण सहानुभुतिका लागि आफ्नो मत परिवर्तन गरेको दोष लगाउँछ तर पञ्च ९ ले आफ्नो मत परिवर्तन गरेको कुरा खुलाउँछ। मत परिवर्तन गर्नुको कारणमा उसले उक्त घटना बारे थप विचार विमर्स हुनु पर्ने तर्क राख्छ।
पञ्च ८ ले न्यायालयमा प्रस्तुत भएका साक्षीका बयानहरूमा विमती जनाउँदै 'रेलगाडी कुदिरहेको बेला छोराले बाबुलाइ मारेको भए कुदिरहेको रेलगाडीले केटाले दिएको "म तँलाइ मारिदिन्छु" भन्ने धम्कीको आवाज पनि अस्पष्ट हुनु पर्ने हो नि!' भन्ने धारणा राख्छ। यति भने पछि पञ्च ५ ले पनि केटो निर्दोष छ भनी मत दिन्छ। पञ्च ८ ले मानिसले त्यसै पनि विनाकारण कहिलेकाहीँ जो कोहीलाइ पनि "म तँलाइ मारिदिन्छु" भन्न सक्छ भन्ने तर्क राख्छ।
पञ्च ५,६ र ८ ले अर्को बुढो अपाङ्ग साक्षीको बयानमाथी प्रश्नचिन्ह खडा गर्दै उसले बयानमा बकेअनुसार ( 'केटाले उसको बुवालाइ छुरी प्रहार गरिसकेपछि बुवा लड्यो र त्यो आवाज सुनेको १५ सेकेण्ड पछाडी म कुदेरै उनिहरूको ढोका छेउमा आएर हेर्दा केटोले हातमा चक्कु बोकिराखेको थियो' ) को घटना १५ सेकेण्ड मै सम्भव हुन नसक्ने तर्क गर्छ किनकी सपाङ्ग व्यक्तिलाइ नै पनि त्यति दुरी तय गर्न सो भन्दा बढी समय लाग्छ। यति कुरा सुन्दा नसुन्दै पञ्च ३ क्रुद्ध हुन्छ जसको परिणाम स्वरूप पञ्च ८ ले उसलाइ निर्दयी व्यक्ति भनी दोषारोपण गर्छ। पञ्च ३ ले पञ्च ८ लाइ झम्टिन्छ र भन्छ- "म उसलाइ मारिदिन्छु!" । पञ्च ८ ले जवाफमा "तपाइँले साँच्चै मलाइ मार्छु भन्न त पक्कै खोज्नु भएको होइन नि?" भन्छ। मेघगर्जनका साथ पानी पर्न सुरू भएसँगै फेरि मतदान हुन्छ जहाँ पञ्च २ र पञ्च ६ ले आफ्नो मत परिवर्तन गर्छन र दोषी र निर्दोषको पक्षमा बराबर ६-६ मत हुन पुग्छ।
पञ्च-४ ले प्रतिवादीको अपराध भएको समयमा अन्य ठाउँमा रहेको जिकिरप्रति शंका गर्छ किनकी हत्यापछि प्रहरीद्वारा गरिएको सोधपुछका दौरान केटाले अघिल्लो रात चलचित्र हेर्न गएको तर चलचित्र बारे कुनै विवरण दिन असक्षम रहेको हुन्छ भने पञ्च-८ ले पञ्च-४ को स्मरणशक्ति जाँच गर्छ। पञ्च-३ र पञ्च-८ले केटाले बाबुको हत्या गर्दा चक्कु कसरी उठायो भनी प्रदर्शन गरेर देखाउँछन् भने पञ्च-२ ले प्रतिवादी आफ्नो बाबुभन्दा होचो भएकाले चक्कुले तल्लोपट्टीबाट शरीरमा कोण बनाउनु पर्ने सम्भावना बढी रहेको बताउँछ। पञ्च-५ ले यो हत्याका दौरान भएको चक्कु(switchblade)को प्रयोग यदि कुनै निपुर्ण व्यक्तिले गरेको भए चक्कुले उँधोतिर फर्किएको नहुने कुरा सिद्ध गर्छ।
पञ्च-९ ले पञ्च-४ ले चस्मा निकालेर लगातार नाक मल्दै गरेको देख्छ र साक्षी महिलाले पनि न्यायालयमा त्यसै गरेको कुरा सबैले सम्झन्छन्। पञ्च-९ ले थप्छ कि उक्त महिलाको नाँकेडाँडीमा एउटा छाप थियो जुन हुबहु पञ्च-४ को नाँकेडाँडीको छापसँग मेल खान्छ। पञ्च-९ ले पञ्च-४ लाइ सोध्छ कि 'यस्तो निसाना चस्मा बाहेक अरू केही चिजले बनाउन सक्छ?' जवाफमा पञ्च-४ ले त्यो सम्भावना सुन्य रहेको स्पष्ट पारिदिन्छ। यसबाट सम्पुणले उक्त महिलाको आँखा कमजोर भएको र चस्मा लगाइरहनु पर्ने अवस्था भएको निर्क्यौल गर्छन्। पञ्च-८ ले थप्छ कि-''साक्षी महिलाले पक्का पनि सुत्दा चस्मा लगाएर सुतेकी थिइनन् र हत्याको घटना यति चाँडो भयो कि उनले चस्मा लगाएर त्यो घटना प्रत्यक्ष रूपमा हेर्न पाइनन्। यस संवादपछि पञ्च-३ बाहेक सम्पुर्णले मत परिवर्तन गर्छन् र मतको स्थिति ११-१ हुन पुग्छ।
पञ्च-३ ले अझै पनि मत नबदल्नुको कारण उसको छोरो हुन्छ। उसले तुरून्त आफ्नो वालेटमा रहेको आफुसँग खिचिएको छोराको तस्विर निकालेर च्यातिदिन्छ र सुँक्कसुँक्क गर्दै मत परिवर्तन गर्छ।
ड्वेन जोनसन
डे्वेन डुग जोनसन (जन्म: सन् १९७२ मे २) एक अमेरिकी अभिनेता, चलचित्र निर्देशक, चलचित्र निर्माता तथा कुस्तीबाज हुन्। उनलाई आफ्नो कुस्ती खेलको नाम द रक ले चिनिन्छ।
जनसन कलेजमा अध्ययन गर्दा एक फुटबाल खेलाडी थिए। सन् १९९१ मा उनी मायामी विश्वविद्यालयको राष्ट्रिय च्याम्पियनसिप टोलीमा सहभागी रहेका थिए। पछि उनले काल्ग्यारी स्टेमम्पेडेर्सको लागि क्यानेडियाली फुटबल लिगबाट खेले तर उनलाई सन् १९९५ मा दुई महिनाको लागि प्रतिबन्धित गरियो। जसको परिणाम स्वरूप उनले आफ्नो हजुरबुबा पिटर माइविया र बुबा रकी जनसन जस्तै कुश्तीबाज बन्ने निर्णय लिए। सन् १९९१ मा जोनसनले कुस्ती खेलमा पदार्पण गरेका हुन्। उनलाई डब्ल्युडब्ल्युएफद्वारा लोकप्रियता प्राप्त भयो जसलाई वर्तमान समयमा डब्ल्युडब्ल्युई भनेर चिनिन्छ। जनसनलाई छिट्टै 'रकी माइविया'को नामले एउटा राम्रो भूमिकामा पेश गरियो। पछि गएर उनले आफ्नो नाम 'द रक' राखे। डब्ल्युडब्ल्युएफमा आएको दुई वर्षमै उनले डब्ल्युडब्ल्युएफ प्रतियोगिता जिते र कम्पनीको इतिहासमा सर्वाधिक लोकप्रिय कुश्तीबाज बन्न पुगे।
जनसनलाई अहिले सम्मको महान कुश्तीबाज मध्ये एक मानिन्छ। उनले कुल १६ प्रतियोगिता जितेका छन् जिसमा नौ विश्व हेभिवेट प्रतियोगिता, दुई डब्ल्युडब्ल्युएफ अन्तर्खण्डीय प्रतियोगिता र पाँच डब्ल्युडब्ल्युएफ ट्याग टिम प्रतियोगिता सामेल छ।
जनसनको आत्मकथा 'द रक सेज...' सन् २००० मा प्रकाशित भएको थियो, जसलाई उनले जो लेडनसँग मिलेर लेखेको थिए। पुस्तकले न्यू योर्कको सर्वश्रेष्ठ बिक्री हुने किताबहरूको सूचीमा धेरै सातासम्म आफ्नो स्थान शीर्षमा सुरक्षित राखेको थियो। जनसनले मुख्य अभिनेताको रूपमा सन् २००२ मा बनेको हलिउड चलचित्र 'द स्कोर्पियन किङ' मा देखा परे। उनलाई यस चलचित्रको भूमिकाको लागि एक नयाँ अभिनेतालाई अहिलेसम्म दिइएको सबैभन्दा धेरै रकम, $५५ लाख दिइएको थियो। यस पछि उनले धेरै हिट फिल्ममा काम गरे, जसमा 'द रनडाउन', 'बी कुल', 'द गेम प्लेन', 'गेट स्मार्ट', 'रेस टु विच माउन्टेन', 'फास्टर' तथा 'फास्ट फाइभ' सामेल छ जसमा उनले भेन डिजेल र पल वाल्करसँग काम गरेका छन्।
अतुल श्रीवास्तव
अतुल श्रीवास्तव एक भारतीय अभिनेता तथा मोडल हुन् ।
कास्की २ (निर्वाचन क्षेत्र)
कास्की २ नेपालको कास्की जिल्लाको तीन संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
कास्की २ मा पोखरा महानगरपालिकाका ४, ७, ८, ९, ११, १५, १६, १७, २०, २१ र ३३ वटा वडा समेटिएको छ।
प्रदेश सभा खण्डहरू
गण्डकी प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
भारत तिब्बत सीमा प्रहरी
भारत तिब्बत सीमा प्रहरी (The Indo-Tibetan Border Police -ITBP) भारतको सातवटा केन्द्रीय सशस्त्र प्रहरी बलमध्येको एक हो, जसलाई सन् १९६२ अक्टोबर २४ मा स्थापना गरिएको थियो। खासगरी सन् १९६२ मा भारत चीनसँगको युद्धमा पराजित भएपछि तिब्बतसँगको सीमा क्षेत्रमा तैनाथ गर्नका लागि यो बल खडा गरिएको हो ।
भारतले नेपालको सहमतिबेगर नेपालको कालापानी क्षेत्रमा पनि यही बल तैनाथ गरेको छ। यो क्षेत्र लिपुलेक भएर मानसरोवर जाने बाटो र प्राचीन चीन-नेपाल-भारतको व्यापारिक मार्ग पनि भएकाले रणनीतिक महत्त्वको छ।
इतिहास
तिब्बतसँगको सीमा सुरक्षा सुनिश्चित गर्न भन्दै सन् १९९६ मा भारतको संसदले भारत तिब्बत सीमा पुलिस बल ऐन, १९९२ कार्यान्वयनमा ल्याएको थियो । यस सुरक्षा बलका पहिलो प्रमुखका रूपमा महानिरीक्षक बलवीर सिंहलाई नियुक्त गरिएको थियो, जो त्यसअघि भारतीय जासुसी निकाय इन्टेलिजेन्स ब्यूरोका एक अधिकृत थिए । सुरुमा चारवटा बटालियन रहेको यस बललाई सन् १९७८ पछि पढाउँदै ६० बटालियन बनाइएको छ । १५ वटा सेक्टर र छ फ्रन्टियर छन् । यस बलको कुल जनशक्ति सन् २०१८ सम्म ८९,४३२ रहेको छ ।
विशेष क्षमता
लद्दाखको काराकोरमदेखि अरुणाचल प्रदेश को जाछेप लासम्म ३४८८ किलोमिटर चीनसँगको सीमा सुरक्षाका लागि यस बललाई खटाइएको छ । यस बलका चौकीहरूको उचाइ ९००० फिटदेखि १८७०० फिटसम्ममा अवस्थित छन् । यसका सिपाहीहरूलाई पर्वतारोहण तथा उच्च हिमाली क्षेत्रमा हुन सक्ने युद्धका लागि विशेष तालिम दिइएको हुन्छ । नागरिक मेडिकल शिविर, आणविक, जैविक, रासायनिक तथा प्राकृतिक विपद व्यवस्थापनको प्रशिक्षण यस बललाई दिने गरिएको छ । संयुक्त राष्ट्रसंघको शान्ति स्थापनासम्बन्धी मिसनमा पनि यस बललाई सहभागी गराउने गरिएको छ । बोस्निया हर्जगोबिना, कोसोभो, सिरिया लियोन, हैटी, पश्चिम सहारा, सुडान, अफ्गानिस्तान लगायतका मुलुकमा यसका मिसन खटाइएका छन् । यसका दुईवटा बटालियनलाई राष्ट्रिय विपद उद्धार बलका रूपमा खटाइएको छ ।
संयुक्त राष्ट्रसङ्घको वडापत्रको चौथो अध्याय
संयुक्त राष्ट्रसंघीय बडापत्रको चौथो अध्यायमा संयुक्त राष्ट्र महासभासँग सम्बन्धित विशेष प्रावधान, कार्य, अधिकार, मतदान र प्रक्रियाहरू समावेश छ।
धारा १०,११,१२,१३,१४,१५,१६,१७
धारा १० देखी १७ सम्ममा महासभाको काम र अधिकारको व्याख्या गरिएको छ ।
धारा १५- प्रतिवेदन माथी विचार
धारा १७ - खर्च आय व्याय (बजेट)
धारा १८-मतदान
धारा १८ ले प्रत्एक सदस्यले एक मत दिन पाउने व्यवस्था गरेको छ । महत्त्वपूर्ण प्रश्नहरूमा महासभाको निर्णय उपस्थित तथा मत दिने सदस्यहरूको द्वि-तृतीयांश बहुमतले गरिन्छ ।  महत्त्वपूर्ण प्रश्नहरू